2017. gada .  Noteikumi Nr.

Rīgā (prot. Nr.      .§)

**Grozījumi Ministru kabineta 2005. gada 2. augusta noteikumos Nr. 582**

**„Mutes un nagu sērgas likvidēšanas un draudu novēršanas kārtība”**

Izdoti saskaņā ar

Veterinārmedicīnas likuma

26. panta pirmo daļu un

27. panta trešo daļu

Izdarīt Ministru kabineta 2005. gada 2. augusta noteikumos Nr. 582 „Mutes un nagu sērgas likvidēšanas un draudu novēršanas kārtība” (Latvijas Vēstnesis, 2005, 129. nr.; 2006, 71. nr.; 2008, 92. nr.; 2009, 145. nr.; 2010, 160. nr., 2013, 178. nr., 2016, 73.nr.) šādus grozījumus:

 1. Papildināt noteikumus ar XXIII1 nodaļu šādā redakcijā:

„**XXIII.1 Pasākumi, kas veicami, lai novērstu slimības izplatīšanos no Alžīrijas Tautas Demokrātiskās Republikas** **un Tunisijas Republikas**

 256.1 Ikviena transportlīdzekļa vadītājs (operators), iebraucot Latvijā no Alžīrijas Tautas Demokrātiskās Republikas vai Tunisijas Republikas tieši vai vedot kravas tranzītā caur kādu citu trešo valsti, uzrāda dienestam kontroles veikšanai transportlīdzekļa kravas nodalījumu (transportlīdzekļa virsbūvi), iekraušanas rampu, transportlīdzekļa aprīkojumu, kā arī transportlīdzekļa ritošo daļu, kabīni un darbā ar dzīvniekiem izmantoto darba apģērbu un apavus.

 256.2 Šo noteikumu [256.1 punktā](http://likumi.lv/doc.php?id=84573#p71.1) minētā transportlīdzekļa vadītājs (operators) uzrāda dienestam aizpildītu deklarāciju (10. pielikums) vai citu līdzvērtīgu dokumentu, kurā ir šo noteikumu 10. pielikumā minētā informācija un kurš apliecina, ka dzīvnieku vai kravas nodalījums (transportlīdzekļa virsbūve), iekraušanas rampa, transportlīdzekļa aprīkojums, kas bijis saskarē ar dzīvniekiem, ritošā daļa un kabīne, kā arī darba apģērbs un apavi ir iztīrīti un dezinficēti pēc pēdējās dzīvnieku iekraušanas vai izkraušanas.

 256.3 Dienesta amatpersona robežšķērsošanas vietā veic šo noteikumu 256.1 punktā minētā transportlīdzekļa ritošās daļas, kabīnes, dzīvnieku vai kravas nodalījuma, aprīkojuma, kas bijis saskarē ar dzīvniekiem, kā arī dzīvnieku izkraušanā izmantotā darba apģērba un apavu vizuālu kontroli un pārliecinās, vai tie ir pietiekami labi iztīrīti un dezinficēti un nav konstatējami mazgājami traipi, atkritumi, dubļi, dzīvnieku atstāti izkārnījumi, dzīvnieku barība. Deklarācijas vai cita līdzvērtīga dokumenta oriģinālu dienests glabā trīs gadus.

 256.4 Dienesta amatpersona robežšķērsošanas vietā transportlīdzekļa vadītājam (operatoram) izsniedz sertifikātu (11. pielikums), ja šo noteikumu 256.3 punktā minētās kontroles laikā, pārbaudot transportlīdzekļa tīrību, konstatē, ka mazgāšanas un dezinfekcijas procedūra ir veikta apmierinoši un nav atklāti mazgājami traipi, atkritumi, dubļi, dzīvnieku atstāti izkārnījumi, dzīvnieku barība.

 256.5 Ja šo noteikumu 256.3 punktā minētās kontroles laikā konstatē, ka mazgāšanas un dezinfekcijas procedūras ir veiktas neapmierinoši un ir pamanāmi mazgājami traipi, atkritumi, dubļi, dzīvnieku atstāti izkārnījumi, dzīvnieku barība dienesta amatpersona pieņem vienu no šādiem lēmumiem:

 256.5 1. nosaka transportlīdzekļa tīrīšanu un dezinficēšanu dienesta noteiktā vietā, kas atrodas iespējami tuvu robežšķērsošanas vietai. Pēc mazgāšanas un dezinfekcijas dienesta amatpersona atkārtoti veic transportlīdzekļa mazgāšanas un dezinfekcijas kontroli un, ja rezultāts ir apmierinošs, izsniedz sertifikātu (11. pielikums);

 256.5 2. aizliedz turpināt ceļu šādam transportlīdzeklim un nosūta to atpakaļ uz Alžīrijas Tautas Demokrātisko Republiku vai Tunisijas Republiku, ja robežšķērsošanas vietas tuvumā nav transportlīdzekļa mazgāšanai un dezinfekcijai aprīkotas vietas vai arī šāds transportlīdzeklis rada vides piesārņojuma risku ar dzīvnieku izcelsmes produktu atliekām;

 256.5 3. robežšķērsošanas vietā nodrošina netīrā transportlīdzekļa sākotnējo mazgāšanu un dezinfekciju un nosūta to uz dienesta noteiktu vietu tālākai transportlīdzekļa mazgāšanai un dezinfekcijai. Pēc mazgāšanas un dezinfekcijas dienesta amatpersona atkārtoti veic transportlīdzekļa mazgāšanas un dezinfekcijas kontroli un, ja rezultāti ir apmierinoši, izsniedz sertifikātu (11. pielikums).

 256.6 Šo noteikumu 11. pielikumā minētā sertifikāta oriģinālu saņem transportlīdzekļa vadītājs vai operators un glabā to trīs gadus. Dienests trīs gadus glabā sertifikāta kopiju.

 2. Aizstāt XXV nodaļas nosaukumā vārdu “jautājums” ar vārdu “jautājumi”.

3. Papildināt noteikumus ar 265. punktu šādā redakcijā:

 “265. Šo noteikumu XXIII1 nodaļas nosacījumi, 10. un 11. pielikums ir spēkā līdz 2018. gada 30. aprīlim.”

4. Svītrot 8. un 9. pielikumu.

5. Papildināt noteikumus ar 10. un 11. pielikumu šādā redakcijā:

“10. pielikums
Ministru kabineta
2005. gada 2. augusta

noteikumiem Nr. 582

**Transportlīdzekļa mazgāšanas un dezinfekcijas deklarācija iebraukšanai Latvijā no Alžīrijas Tautas Demokrātiskās Republikas, Tunisijas Republikas tieši vai tranzītā caur jebkuru citu trešo valsti**

Es, transportlīdzekļa vadītājs (operators) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(transportlīdzekļa nosaukums, reģistrācijas numurs)*

deklarēju, ka:

• dzīvnieku vai dzīvnieku barības pēdējā izkraušana notikusi:

|  |  |  |
| --- | --- | --- |
| Valsts, reģions, vieta | Datums (dd.mm.gggg.) | Laiks (hh.mm.) |
|  |  |  |
|  |  |  |
|  |

• pēc dzīvnieku barības vai dzīvnieku izkraušanas transportlīdzeklis ir iztīrīts un dezinficēts. Iztīrīts un dezinficēts dzīvnieku transportēšanas nodalījums (kravas transportlīdzekļa virsbūve), iekraušanas rampa, aprīkojums, kas bijis saskarē ar dzīvniekiem, riteņi un vadītāja kabīne, kā arī izkraušanas laikā izmantotais darba apģērbs un apavi;

• tīrīšana un dezinfekcija notikusi:

|  |  |  |
| --- | --- | --- |
| Valsts, reģions, vieta | Datums (dd.mm.gggg.) | Laiks (hh.mm.) |
|  |  |  |
|  |  |  |
|  |

• dezinfekcijas līdzeklis lietots ražotāja ieteiktajā koncentrācijā\*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• nākamā dzīvnieku vai barības iekraušana notiks:

|  |  |  |
| --- | --- | --- |
| Valsts, reģions, vieta | Datums (dd.mm.gggg.) | Laiks (hh.mm.) |
|  |  |  |
|  |  |  |
|  |

|  |  |  |
| --- | --- | --- |
| Datums | Vieta | Transportlīdzekļa vadītāja (operatora) paraksts |
|  |  |  |
|  |  |  |
| Transportlīdzekļa vadītāja (operatora) vārds, uzvārds un adrese (drukātiem burtiem) |

Piezīme.

\* Norādīt vielu un koncentrāciju.

11. pielikums
Ministru kabineta
2005. gada 2. augusta

noteikumiem Nr. 582

**Sertifikāts mazgātiem un dezinficētiem transportlīdzekļiem, kas Latvijā iebrauc no Alžīrijas Tautas Demokrātiskās Republikas, Tunisijas republikas tieši vai tranzītā caur jebkuru citu trešo valsti**

Es, apakšā parakstījies (-usies) Pārtikas un veterinārā dienesta inspektors (-e), apliecinu, ka šajā datumā esmu pārbaudījis (-usi):

1. transportlīdzekli (-ļus) ar reģistrācijas (identifikācijas) numuru (-iem)1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un, vizuāli pārbaudot, esmu konstatējis (-usi), ka transportlīdzekļa kravas nodalījums2 (kravas transportlīdzekļa virsbūve)2, iekraušanas rampa, aprīkojums, kas bijis saskarē ar dzīvniekiem, riteņi un vadītāja kabīne un izkraušanas laikā izmantotais darba apģērbs un apavi ir pietiekami labi iztīrīti;

 2) informācija sniegta Komisijas 2017. gada 7. aprīļa Īstenošanas lēmuma (ES) 2017/675 par pasākumiem, kā novērst mutes un nagu sērgas vīrusa ievešanu Savienībā no Alžīrijas I pielikumā norādītajā deklarācijā vai citā līdzvērtīgā veidā, iekļaujot Īstenošanas lēmuma (ES) 2017/675 I pielikumā minētās pozīcijas.

|  |  |  |  |  |
| --- | --- | --- | --- | --- |
| Datums | Laiks | Vieta | Kompetentā iestāde | Pārtikas un veterinārā dienesta inspektora paraksts |
|  |  |  |  |  |
| Zīmogs 3 | Vārds, uzvārds (drukātiem burtiem) |

Piezīmes.

1 Transportlīdzekļa (-u) reģistrācijas (identifikācijas) numurs (-i).

2 Lieko svītrot.

3 Zīmogam un parakstam jābūt tādā krāsā, kas atšķiras no dokumenta drukājuma krāsas.”

Ministru prezidents Māris Kučinskis

Zemkopības ministrs Jānis Dūklavs